Gymnázium Jána Chalupku

Gymnázium Jána Chalupku (skrátene GJCH) je gymnázium v Brezne so všeobecnovzdelávacím programom ponúkajúce široké spektrum voliteľných predmetov. Škola bola založená 15. septembra 1938 ako štátna československá reálka a od svojho vzniku viackrát zmenila názov aj zameranie. Aktuálne na nej študuje okolo 290 žiakov a vyučuje ich okolo 25 učiteľov. Škola je aktívne zapojená do viacerých projektov a súťaží ako sú IT akadémia, Cena vojvodu z Edinburgu, Zelená škola atď.

 Štúdium 
Škola poskytuje všeobecné štvorročné a osemročné štúdium s voliteľnými predmetmi pre posledné 2 ročníky štúdia. Voliteľné predmety sú:

 Dejepis
 Občianska náuka
 Matematika
 Fyzika
 Chémia
 Biológia
 Informatika
 Geografia

 Absolventi 
Medzi významných absolventov školy patria:
 Igor Gallo - spisovateľ, básnik, publicista a prozaik
 Peter Kováčik - prozaik, dramatik a scenárista
 Milan Marčok - bývalý predseda Banskobystrického kraja a vysokoškolský profesor
 Jozef Medveď - bývalý minister životného prostredia
 Igor Ciel - divadelný a televízny režisér a scenárista
 Tomáš Ábel - súčasný primátor Brezna
 Paulína Fialková - biatlonistka
 Ivona Fialková - biatlonistka

 Referencie 

 Externé odkazy 
 Domáca stránka

Kategória:Gymnáziá na Slovensku
Kategória:Školy v okrese Brezno
Kategória:Brezno
Kategória:Organizácie v zriaďovateľskej pôsobnosti Banskobystrického samosprávneho kraja